wickkiey/tamil-wikipedia-chunked huggingface dataset:
# இராம்ராஜ் காட்டன்

## நிறுவன வரலாறு

### பிற வணிகக்குறிகள்

2013 ஆம் ஆண்டளவில், இந்த வணிகக்குறி மலேசியா, அமெரிக்கா, சிங்கப்பூர் போன்ற சர்வதேச சந்தைகளுக்கு ஏற்றுமதி செய்யத் தொடங்கியது. குழந்தைகளுக்கான "லிட்டில் ஸ்டார்ஸ்", லினன் சட்டைகளுக்கு "லினன் பார்க்", இடுபில் சரிசெய்யக்கூடிய வேட்டிக்கு "ஜென்க்ஸ்ட்", தூய பட்டுத் துணிகளுக்கு "லக்னா" போன்ற துணை வணிகக்குறிகளையும் உருவாக்கி சந்தை படுத்தியது. இதேபோல், இராம்ராஜ் காட்டன் குழந்தைகளுக்காகவே பிரத்யேகமாக சிறிய பைகள் கொண்ட ஒட்டிக்கோ கட்டிகோ வேட்டிகளை தயாரிக்கத் தொடங்கினார். 2017 ஆம் ஆண்டு நிலவரப்படி, இராம்ராஜ் காட்டன் நிறுவனம் தமிழ்நாட்டில் 3 உற்பத்தி அலகுகளை வைத்திருந்தது, தென்னிந்திய பிராந்தியத்தில் 82 க்கும் மேற்பட்ட பிரத்யேக விற்பனை நிலையங்கள் மற்றும் 6,000 பல்-வணிகக்குறி விற்பனை நிலையங்களைக் கொண்டிருந்தது.  
2019 ஆம் ஆண்டில், உலகளாவிய இணைய வணிகத்துக்காக தங்களின் மின்-வணிக தளத்தை இராம்ராஜ் அறிமுகப்படுத்தியது.  
2020 ஆம் ஆண்டளவில், இந்த வணிகக்குறி அவர்களின் துணை வணிகக்குறியான “ரம்யம்” வழியாக பெண்கள் மற்றும் குழந்தைகளுக்கான ஆடை வணிகத்தில் இறங்கியது.  
2023 ஆம் ஆண்டில், மூத்த நடிகர் வெங்கடேஷ் டகுபதி அவர்கள் 250வது கடையை விஜயவாடாவில் திறந்து வைத்தார்.  
2025 ஆம் ஆண்டில், அபிசேக் பச்சன் மற்றும் சென்னையின் எப் சியுடன் இணைந்து இராம்ராஜ் ஒரு புதிய விளம்பரப் பரப்புரையைத் தொடங்கியது.
# இராம்ராஜ் காட்டன்

## நிறுவன வரலாறு

### நிலைத்தன்மை முயற்சிகள்

கடந்த சில ஆண்டுகளாக, இராம்ராஜ் காட்டன் நிறுவனம் தன் உற்பத்தி செயல்முறைகளில் சுற்றுச்சூழலுக்கு உகந்த நடைமுறைகளை ஒருங்கிணைப்பதாக உறுதியளித்துள்ளது.  
தற்போது, இந்த வணிகக்குறி மலேசியா, சிங்கப்பூர், இலங்கை, சவுதி அரேபியா, அபுதாபி, குவைத், ஓமன், இங்கிலாந்து, கனடா, ஆஸ்திரேலியா, அமெரிக்கா, மியான்மர் உள்ளிட்ட 13+க்கும் மேற்பட்ட நாடுகளில் தனது பொருட்களை விற்கிறது. மேலும் இந்தியா முழுவதும் 300+க்கும் மேற்பட்ட கடைகளைக் கொண்டுள்ளது.
# ஆரோக்ய இலட்சுமி திட்டம்

**ஆரோக்ய இலட்சுமி திட்டம்** (*Aarogya Lakshmi scheme*) என்பது தெலங்காணா அரசாங்கத்தால் கர்ப்பிணிகளுக்கும் பாலூட்டும் தாய்மார்களுக்கும் ஆதரவளிக்கும் ஓர் ஊட்டச்சத்து திட்டமாகும். இந்தத் திட்டம் வறுமைக் கோட்டிற்குக் கீழே உள்ளவர்களுக்கும் அதற்கு மேல் உள்ள பெண்களுக்கும் செயல்படுத்தப்படுகிறது. சுமார் 2.71 இலட்சம் கர்ப்பிணிப் பெண்களுக்கும் 2.03 இலட்சம் பாலூட்டும் தாய்மார்களுக்கும் மாநிலத்தில் உள்ள 35,000 அங்கன்வாடி மையங்களில் ஒரு முழு உணவு வழங்கப்படுகிறது. இத்திட்டம் பெண்கள், குழந்தைகளுக்கான ஊட்டச்சத்து குறித்த உலக சுகாதார அமைப்பின் வழிகாட்டுதல்களின் அடிப்படையில் வடிவமைக்கப்பட்டுள்ளது.
# ஆரோக்ய இலட்சுமி திட்டம்

## வரலாறு

ஆரோக்கிய இலட்சுமி திட்டத்தை தெலங்காணா முதலமைச்சர் க. சந்திரசேகர் ராவ் சனவரி 1, 2015 அன்று தொடங்கி வைத்தார். இந்தத் திட்டம் அம்ருத கசுதத்தின் மேம்படுத்தப்பட்ட பதிப்பாகும்.
# ஆரோக்ய இலட்சுமி திட்டம்

## திட்டம்

மாநிலத்தில் உள்ள 31,897 அங்கன்வாடிகளிலும் 4,076 குறு அங்கன்வாடிகளிலும் ஊட்டச்சத்து உணவுகள் வழங்கப்படுகின்றன. இத்திட்டத்தின் கீழ், பயனாளி ஒருவர்:  
- 7 மாதங்கள் முதல் 3 வயது வரையிலான குழந்தைகளுக்கு மாதம் 16 முட்டைகள்
- 3 முதல் 6 வயது வரையிலான குழந்தைகளுக்குத் தினமும் ஒரு முட்டை.
- கர்ப்பிணிகள், பாலூட்டும் தாய்மார்களுக்கு மாதத்திற்கு 25 நாட்களுக்குத் தினமும் ஒரு முட்டையும், 200 மில்லி பாலும் வழங்கப்பட்டது.
- கர்ப்பிணி அல்லது பாலூட்டும் பெண்ணுக்கு ஒரு மாதத்தில் 25 நாட்களுக்குத் தினமும் ஒரு வேளை உணவு வழங்கப்படுகிறது.
# ஆதம்சீனி அரிசி

**ஆதம்சீனி அரிசி** (*Adamchini Chawal*) என்பது வட இந்திய மாநிலமான உத்தரப் பிரதேசத்தில் முக்கியமாகப் பயிரிடப்படும் பாசுமதி அல்லாத, பாரம்பரிய, குறுகிய தானிய நறுமண அரிசி வகையாகும். கிழக்கு உத்திரப் பிரதேசத்தின் சந்தௌலி, மிர்சாபூர், வாரணாசி, சோன்பத்ரா, விந்தியா பகுதியில் ஆதம்சீனி அரிசி இரகம் பொதுவானதாகவும் பரவலாகவும் பயிரிடப்படும் பயிர் ஆகும்.  
இந்திய புவிசார் குறியீடுகள் குறியீட்டின் கீழ், இது "ஆதம்சீனி சாவல்" என்று குறிப்பிடப்படுகிறது.
# ஆதம்சீனி அரிசி

## பெயர்

"ஆதம்சீனி" என்ற சொல்லானது இந்தி வார்த்தையான "சீனி" என்பதிலிருந்து பெறப்பட்டது. இதன் பொருள் சர்க்கரை என்பதாகும். ஏனெனில் இந்த அரிசியின் சிறிய, சர்க்கரை படிக போன்ற தானியங்களைக் குறிக்கின்றது. அதே நேரத்தில் "சாவல்" என்பது இந்தியின் மாநில மொழியில் அரிசியைக் குறிக்கிறது.
# ஆதம்சீனி அரிசி

## விளக்கம்

இந்த அரிசியின் சில அம்சங்கள் பின்வருமாறு:  
- வறட்சியைத் தாங்கி, நோய் எதிர்ப்புச் சக்தி கொண்ட இந்த அரிசி வகை, வலுவான நறுமணம், குறுகிய-தடித்த மணம் கொண்ட தானியங்களுடன், இடைநிலை அமிலேசினை கொண்டுள்ளது. இதன் விளைவாக நல்ல சுவையுடன் மணமும் மென்மைத்தன்மையும் கொண்டது
# ஆதம்சீனி அரிசி

## விளக்கம்

### ஊட்டச்சத்து நன்மைகள்

- ஆதம்சீனி அரிசி வகை மாவுச்சத்து, புரதம், கொழுப்பு, நார்ச்சத்து நிறைந்தது. மேலும் உயிர்ச்சத்துக்கள் (வைட்டமின்-டி, பி குழு வைட்டமின்கள்), தாதுக்கள் (இரும்பு) ஆகியவற்றின் நல்ல மூலமாகும். இது ஆரோக்கியமான குடல் செயல்பாட்டை ஆதரிக்கிறது. செரிமானத்தை மேம்படுத்தி மலச்சிக்கலை நீக்குகிறது.
# ஆதம்சீனி அரிசி

## விளக்கம்

### சமையல் மற்றும் நுகர்வோர் விருப்பங்கள்

- ஆதம்சீனி அரிசி வகை சிறந்த சமையல் பண்புகளைக் கொண்டுள்ளது. இதன் தனித்துவமான நறுமணம், சுவை, அமைப்பு காரணமாக அதிக விருப்பத்தைக்கொண்டுள்ளது.
# ஆதம்சீனி அரிசி

## புவிசார் குறியீடு

ஆதம்சீனி பிப்ரவரி 22, 2023 அன்று இந்திய அரசின் கீழ் உள்ள புவிசார் குறியீடு பதிவேட்டில் பதிவுசெய்யப்பட்டு புவிசார் குறியீடு தகுதி வழங்கப்பட்டது. இந்தத் தகுதி 3 நவம்பர் 2030 வரை செல்லுபடியாகும். இதன் மூலம், காலா நமக் அரிசிக்குப் பிறகு உத்தரப் பிரதேசத்திலிருந்து வரும் இரண்டாவது அரிசி வகையாகவும். உத்தரப் பிரதேசத்திலிருந்து புவிசார் குறியீடு பெறும் 37வது வகைப் பொருளாகவும் இது உள்ளது.  
புவிசார் குறியீடு இந்த அரிசியைச் சட்டவிரோத விற்பனை செய்வது, சந்தைப்படுத்தலிலிருந்து பாதுகாக்கிறது. மேலும் இதற்குச் சட்டப் பாதுகாப்பையும் தனித்துவமான அடையாளத்தையும் வழங்குகிறது.
# சாதியா டேனிஷ்

**சாதியா டேனிஷ்** (*Sadia Danish*) ஓர் பாக்கித்தானிய அரசியல்வாதி ஆவார். பாக்கித்தான் மக்கள் கட்சிப் பதவிகளில் பணியாற்றிய பிறகு, இவர் 2009 இல் கில்கிட்-பால்டிஸ்தான் சட்டமன்றத்தில் பெண்களுக்கென ஒதுக்கப்பட்ட தொகுதி ஒன்றில் தேர்ந்தெடுக்கப்பட்டார். மேலும், தகவல் மற்றும் சுற்றுலாத் துறை அமைச்சராகவும் பணியாற்றினார். 2023 ஆம் ஆண்டில், கில்கிட்-பால்டிஸ்தான் சட்டமன்றத்தின் துணை சபாநாயகராகவும் இவர் ஒருமனதாக தேர்ந்தெடுக்கப்பட்டார். இந்த பதவிக்கு தேர்ந்தெடுக்கப்பட்ட முதல் பெண் இவர்தான்.
# சாதியா டேனிஷ்

## வாழ்க்கை வரலாறு

சாதியா டேனிஷ் கில்கித்தைப் பூர்வீகமாகக் கொண்டவர்.  
2009 ஆம் ஆண்டில் முதல் கில்கிட்-பால்டிஸ்தான் சட்டமன்றத்தில் ஒதுக்கப்பட்ட பெண்கள் இருக்கை உறுப்பினராக பாக்கித்தான் மக்கள் கட்சி சார்பில் தேர்ந்தெடுக்கப்பட்டார், 2014 வரை இப்பதவியில் இருந்தார். சட்டமன்ற உறுப்பினராக தனது முதல் பதவிக்காலத்தில், சாதியா 2009 முதல் 2014 வரை கில்கிட்-பால்டிஸ்தானின் தகவல் மற்றும் சுற்றுலாத் துறை அமைச்சராக பணியாற்றினார். பின்னர், 2020 இல் கில்கிட்-பால்டிஸ்தான் சட்டமன்றத்திற்குத் திரும்பினார். இந்த பதவிக்கு தேர்ந்தெடுக்கப்பட்ட முதல் பெண் இவர்தான், பாக்கித்தானிய இதழான *தி நேஷன்* இதை ஒரு “குறிப்பிடத்தக்க மாற்றம் ” என்று எழுதியது. துணை சபாநாயகராக பதவியேற்ற பிறகு, மாகாணத்தில் பெண்களுக்கு அதிகாரமளித்தல் மீது கவனம் செலுத்துவதற்கான தனது விருப்பத்தை சாதியா அறிவித்தார்.
# பௌசியா விகார்

**பௌசியா விகார்** (Fauzia Viqar) பெண்கள் உரிமைகளில் கவனம் செலுத்தும் ஒரு பாக்கித்தான் மனித உரிமை ஆர்வலர் ஆவார். 2014 முதல் 2019 வரை பெண்களின் நிலை குறித்த பஞ்சாப் ஆணையத்தின் முதல் தலைவராக பணியாற்றினார்.
# பௌசியா விகார்

## கல்வி

பௌசியா,கனடாவின் ஒன்ராறியோவில் உள்ள மெக்மாஸ்டர் பல்கலைக்கழகத்தில் அரசியல் அறிவியலில் முதுகலைப் பட்டம் பெற்றுள்ளார்.
# பௌசியா விகார்

## தொழில் மற்றும் செயல்பாடு

2010 முதல் 2014 வரை இலாப நோக்கற்ற அமைப்பான ஷிர்கத் கா என்ற மகளிர் வள மையத்தின் இயக்குநராக பௌசியா விகார் பணியாற்றினார். இந்த அமைப்பில் இவரது வாதிடும் முயற்சிகளில் கௌரவக் கொலைகள் மற்றும் குடும்ப வன்முறை ஆகியவற்றின் மீது இவரது கவனம் இருந்தது. 2013 ஆம் ஆண்டில் நடந்த பெண்களுக்கு எதிரான அனைத்து பாகுபாடுகளையும் ஒழிப்பதற்கான மாநாட்டில் பாக்கித்தானின் காலமுறை மறுஆய்வுக்காக சமர்ப்பிக்கப்பட்ட, குடிமை சமூகத்தால் அங்கீகரிக்கப்பட்ட நிழல் அறிக்கையின் இணை ஆசிரியராக இருந்தார்.  
ஆகஸ்ட் 2019 முதல், இவர் மேலாண்மை மற்றும் மேம்பாட்டுக்கான ஆலோசனை நிறுவனமான ரா மையத்தின் தலைமை நிர்வாக அதிகாரியாக பணியாற்றியுள்ளார்.
# பௌசியா விகார்

## தொழில் மற்றும் செயல்பாடு

### பெண்களின் நிலை குறித்த பஞ்சாப் ஆணையம்

பிப்ரவரி 2014 இல், பஞ்சாப் சட்டமன்றம் பெண்களின் நிலை குறித்த பஞ்சாப் ஆணையத்தை நிறைவேற்றியது. மாகாணத்தில் பெண்களுக்கு அதிகாரமளித்தல் குறித்து பணியாற்ற ஒரு ஆணையத்தை நிறுவ இந்தச் சட்டம் வழிவகுத்தது. பெண்களின் சமூகப் பொருளாதார வளர்ச்சியை மேம்படுத்துவதற்கும், பெண்களுக்கு எதிரான அனைத்து வகையான பாகுபாடுகளையும் முடிவுக்குக் கொண்டுவருவதற்கும் நோக்கத்துடன் சட்டங்கள், கொள்கைகள் மற்றும் திட்டங்களை மறுஆய்வு செய்வது ஆணையத்தின் பணிகளில் அடங்கும்.  
மார்ச் 8,2014 அன்று பெண்களின் நிலை குறித்த பஞ்சாப் ஆணையத்தின் முதல் தலைவராக பௌசியா விகார் நியமிக்கப்பட்டார். இவரது தலைமையின் கீழ், ஆணையம் ஒரு பாலின மேலாண்மை தகவல் அமைப்பை உருவாக்கியது. மாகாணத்திற்கான வருடாந்திர பாலின சமத்துவ அறிக்கைகளை வெளியிடத் தொடங்கியது. மேலும் பெண்கள் தங்கள் மீதான துன்புறுத்தளுக்கு எதிராகப் புகாரளிக்க உதவித் தொலைபேசி எண்களையும் தொடங்கியது. பௌசியாவின் பதவிக்காலத்தில், பெண்கள் துன்புறுத்தல் சம்பவங்களை காவல் துறையிடம் புகாரளிக்க உதவும் வகையில் ஆணையம் ஒரு செல்லிடத் தொலைபேசி செயலியையும் அறிமுகப்படுத்தியது.  
பெண்களின் நிலை குறித்த பஞ்சாப் ஆணையத்த்தை மேற்பார்வையிடும் பொது அமைப்பான பஞ்சாப் அரசின் மகளிர் மேம்பாட்டுத் துறை, மே 21, 2019 அன்று பெண்களின் நிலை குறித்த பஞ்சாப் ஆணையத்த்தின் தலைவர் பதவியில் இருந்து பௌசியா விகாரை நீக்க ஒரு மாத பணிநீக்க அறிவிப்பை இவருக்கு அனுப்பியது..  
2023 ஆம் ஆண்டில் இவர் பணியிடத்தில் துன்புறுத்தலுக்கு எதிரான பாதுகாப்புக்கான கூட்டாட்சி குறைதீர்ப்பு ஆணையராக நியமிக்கப்பட்டார்.
# சுமித்தைட்டு

**சுமித்தைட்டு** *(Smithite*) என்பது AgAsS<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஒரு சல்போவுப்பு கனிமமாக இது வகைப்படுத்தப்படுகிறது. முதன்முதலில் 1905 ஆம் ஆண்டு சுவிட்சர்லாந்தின் பின் அருகே உள்ள லெங்சன்பாக்கு கற்சுரங்கத்திலிருந்து வெட்டியெடுக்கப்பட்டது. கனிமவியலாளர் ஆர் எச் சோலி என்பவரால் விவரிக்கப்பட்டது. மேலும் பிரித்தானிய இயற்கை வரலாற்று அருங்காட்சியகத்தின் கனிமவியல் துறையில் உதவியாளராக இருந்த எர்பர்ட்டு சுமித்தின் நினைவாக சுமித்தைட்டு எனப் பெயரிடப்பட்டது. சுமித்தைட்டு என்பது திரெக்மானைட்டின் இரண்டாவது. வடிவமாகும்.  
பன்னாட்டு கனிமவியல் சங்கம் சுமித்தைட்டு கனிமத்தை Sth என்ற குறியீட்டால் அடையாளப்படுத்துகிறது.
# பரீதா சாகீத்

**பரீதா சாகீத்** (*Farida Shaheed*) பாக்கித்தானைச் சேர்ந்த சமூகவியலாளரும் பெண்ணிய உரிமை ஆர்வலரும் ஆவார். 2012 ஆம் ஆண்டில், இவர் கலாச்சார உரிமைகள் துறையில் ஐக்கிய நாடுகள் அவைவின் சிறப்பு அறிக்கையாளராக நியமிக்கப்பட்டார். அதே நேரத்தில் 2022 முதல் கல்வித் துறையிலும் பணிபுரிந்தார். பாக்கித்தானில் உள்ள *ஷிர்கத் கா* என்ற மகளிர் வள மையத்தின் தலைவராக உள்ளார். மேலும் பாக்கித்தானிலும் உலகெங்கிலும் பாலினம் மற்றும் வர்க்க பகுப்பாய்வு குறித்த இவரது விரிவான பணிக்காக அறியப்படுகிறார்.
# பரீதா சாகீத்

## பணிகள்

கிராமப்புற வளர்ச்சி, தொழிலாளர், கலாச்சாரம், மதம் மற்றும் அரசு போன்ற பிரச்சினைகளில் பாலினம் மற்றும் பெண்ணிய கண்ணோட்டத்தைப் பயன்படுத்தி பரீதா 25 ஆண்டுகளுக்கும் மேலான ஆராய்ச்சி மற்றும் ஆர்வலர் அனுபவத்தைக் கொண்டுள்ளார். பெண்கள், வறியவர்கள், மத மற்றும் இன சிறுபான்மையினர் உள்ளிட்ட ஓரங்கட்டப்பட்ட சமூகங்களுக்கான கொள்கைகள் மற்றும் திட்டங்கள் மூலம் கலாச்சார உரிமைகளை மேம்படுத்துவதிலும் பாதுகாப்பதிலும் குறிப்பாக கவனம் செலுத்தியுள்ளார். பரீதா சாகீத், ஐக்கிய நாடுகள் அவை மற்றும் பாக்கித்தான் உட்பட சர்வதேச, பிராந்திய மற்றும் தேசிய பேச்சுவார்த்தைகளில் நிபுணராகவும் உள்ளார்.  
சாகீத் வாகித் பாக்கித்தானின் பெண்கள் உரிமைகள் வலையமைப்பான மகளிர் நடவடிக்கை மன்றத்தின் நிறுவன உறுப்பினராகவும், முஸ்லிம் சட்டங்களின் கீழ் வாழும் பெண்கள் என்ற நாடுகடந்த பெண்ணிய வலையமைப்பின் உறுப்பினராகவும் உள்ளார். கரீமா பென்னவுன் இந்தப் பொறுப்பிலிருந்த போது, 2009 முதல் 2015 வரை கலாச்சார உரிமைகள் துறையில் ஐக்கிய நாடுகளின் சிறப்பு அறிக்கையாளராக பணியாற்றினார். ஆகஸ்ட் 2022 இல் சாகீத் கல்வி உரிமைக்கான சிறப்பு அறிக்கையாளராக நியமிக்கப்பட்டார்.
# பரீதா சாகீத்

## விருதுகளும் அங்கீகாரமும்

நவம்பர் 12,2014 அன்று, பாலினம், கலாச்சாரம், மதம் மற்றும் அரசு குறித்த தனது பணிக்காக பரீதா சாகீத்துக்கு, மெக்சிகோ நகரப் பண்பாட்டு மையத்தின் சர்வதேச விருது வழங்கப்பட்டது. இவர் இதற்கு முன்பு பல விருதுகளைப் பெற்றிருந்தார். அவற்றில் இவர் இணைந்து எழுதிய *"டூ ஸ்டெப்ஸ் ஃபார்வர்டு, ஒன் ஸ்டெப் பேக்"* என்ற புத்தகத்திற்காகப் பெற்ற ‘பாக்கித்தான் பிரதமர் விருதும்’ அடங்கும்.
# பரீதா சாகீத்

## தேர்ந்தெடுக்கப்பட்ட வெளியீடுகள்

2010 ஆம் ஆண்டில்,மூன்றாம் உலக காலாண்டு இதழின் சிறப்புப் பதிப்பிற்காக வெளியிடப்பட்ட “போட்டியிடும் அடையாளங்கள்: பாலின அரசியல், பாக்கித்தானில் பாலின மதம்” என்ற கட்டுரையை எழுதினார். 1987 ஆம் ஆண்டில், இவர் கவார் மும்தாஜுடன் சேர்ந்து *வுமன் ஆப் பாக்கித்தான்: டு ஸ்டெப் பார்வார்டு, ஒ ஸ்டெப் பேக்?* என்ற தலைப்பில் ஒரு நூலை எழுதினார். இந்த நூல் 20 ஆம் நூற்றாண்டின் தொடக்கத்திலிருந்து 1980 களின் நடுப்பகுதி வரை தெற்காசியாவில் முஸ்லிம் பெண்கள் இயக்கங்களை காலவரிசைப்படுத்துதியது..
# பரீதா சாகீத்

## இதனையும் காண்க

- பாக்கித்தான் தேசிய மகளிர் நாள்
# பிவண்டி கிராமப்புற சட்டமன்றத் தொகுதி

**பிவண்டி கிராமப்புற சட்டமன்றத் தொகுதி** (Bhiwandi Rural Assembly constituency) என்பது மேற்கு இந்தியாவில் உள்ள மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இந்தத் தொகுதி தானே மாவட்டம் மற்றும் பால்கர் மாவட்டத்தில் அமைந்துள்ளது, இது பிவாண்டியின் மக்களவைதொகுதிக்கு உட்பட்ட ஒர் சட்டமன்றத் தொகுதியாகும்.
# பிவண்டி கிராமப்புற சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 2009 | விஷ்ணு சவாரா | பாரதிய ஜனதா கட்சி |
| 2014 | சாந்தாராம் மோர் | பாலாசாகேபஞ்சி சிவ சேனா |
| 2019 |  |  |
| 2024 |  |  |
# புக்கிட் நானாஸ் நிலையம்

**புக்கிட் நானாஸ் நிலையம்** அல்லது **புக்கிட் நானாஸ் மோனோரெயில் நிலையம்** (ஆங்கிலம்: *Bukit Nanas Station*; மலாய்: *Stesen Raja Chulan*; சீனம்: 拉惹朱兰站) என்பது மலேசியா, கோலாலம்பூர், சுல்தான் இசுமாயில் சாலை, கோலாலம்பூர் மோனோரெயில் வழித்தடத்தில் *(KL Monorail)* அமைந்துள்ள ஓர் ஒற்றைத் தண்டூர்தி நிலையமாகும். இந்த நிலையம் முன்னர் **பி. ராம்லி மோனோரெயில் நிலையம்** என்று அழைக்கப்பட்டது.  
இந்த நிலையம் கோலாலம்பூர் தங்க முக்கோணத்தின் *(Kuala Lumpur Golden Triangle)* வடக்குப் பகுதியில் அமைந்துள்ளது. புக்கிட் பிந்தாங் என்பது முன்பு **கோலாலம்பூர் தங்க முக்கோணம்** என்று அழைக்கப்பட்டது. இருப்பினும், இந்த நிலையம் அம்பாங்கின் மேற்கு முனையில் அமைந்துள்ளதாகவே கருதப்படுகிறது.  
புக்கிட் நானாஸ் அருகே கட்டப்பட்டதால், இந்த நிலையத்திற்கும் புக்கிட் நானாஸ் நிலையம் என பெயரிடப்பட்டது. கோலாலம்பூர் கோபுரம், ஒரு நீர் சுத்திகரிப்பு நிலையம்; மற்றும் ஒரு வனப்பகுதி; ஆகியவை இந்த நிலையத்திற்கு அருகில் உள்ளன. இந்த நிலையம் சுல்தான் இசுமாயில் சாலையின் மேலே அமைந்துள்ளது.
# புக்கிட் நானாஸ் நிலையம்

## பொது

இந்த நிலையம் ஆகத்து 31, 2003 (மலேசிய விடுதலை நாள்) அன்று; மற்ற மோனோரெயில் நிலையங்களுடன் திறக்கப்பட்டது. கோலாலம்பூர் தங்க முக்கோணப் பகுதிக்குச் சேவை செய்யும் நான்கு கோலாலம்பூர் மோனோரெயில் நிலையங்களில் புக்கிட் நானாஸ் மோனோரெயில் நிலையமும் ஒன்றாகும்.  
இந்த நிலையத்தின் அமைவிடம் காரணமாக, பொதுவாக நெரிசல் நேரங்களில்; பொது விடுமுறை நாட்கள், வார இறுதி நாட்கள்; மற்றும் பள்ளி விடுமுறை நாட்களில் இந்த நிலையம் பரபரப்பாக இருக்கும். ஏனெனில் பயணிகள் பலர் கோலாலம்பூர் கோபுரத்தை அடைய இந்த நிலையத்தைப்ப் பயன்படுத்துகிறார்கள். மேலும் இந்த நிலையம் பல வணிக நிறுவனங்களுக்கு அருகிலும் அமைந்துள்ளது.
# புக்கிட் நானாஸ் நிலையம்

## அருகாமை நிலயங்கள்

அருகாமையில் உள்ள நிலையங்கள்:
# புக்கிட் நானாஸ் நிலையம்

## நிலைய தள அமைப்பு

**<small>பக்க மேடை</small>**  
| **L1** | **இணைப்புவழி** | கட்டணம் கட்டுப்பாடு, பயணச்சீட்டு தானியங்கி, நிலையக் கட்டுப்பாடு, இணைப்புவழி, கட்டணமில்லாத பகுதி, நகரும் பாதை ⇌ தெரு நிலை. **நுழைவாயில் B** |  |
| --- | --- | --- | --- |
| **G** | **தெரு நிலை** | சுல்தான் இசுமாயில் சாலை; கடைகள், வாடகை வாகனங்கள் முனையம், பாதசாரி கடப்பு. **நுழைவாயில் A & C** | } |  
இந்த நிலையத்தில் 2 வெளியேறும் வழிகள் உள்ளன. அருகிலுள்ள ராஜா சூலான் நிலையத்தைப் போலவே, இந்த புக்கிட் நானாஸ் நிலையமும், பல்வேறு கடைவல மையங்களுக்கு நடந்து செல்லும் தொலைவில்ல் உள்ளது.
# புக்கிட் நானாஸ் நிலையம்

## காட்சியகம்

**புக்கிட் நானாஸ் நிலையக் காட்சிப் படங்கள்:**
# டிவி குளோபோ

**டிவி குளோபோ** க்ரூபோ குளோபோவுக்குச் சொந்தமான பிரேசிலிய தொலைக்காட்சி நெட்வொர்க் ஆகும். இது 26 ஏப்ரல் 1965 அன்று ராபர்டோ மரின்ஹோவால் நிறுவப்பட்டது.  
டிவி குளோபோ லத்தீன் அமெரிக்காவின் இரண்டாவது பெரிய வணிக தொலைக்காட்சி வலையமைப்பாகும். இது உலகின் இரண்டாவது பெரிய வணிக தொலைக்காட்சி வலையமைப்பாகவும், டெலினோவெலாக்களின் மிகப்பெரிய தயாரிப்பாளர்களாகவும் உள்ளது.
# கலை கங்கா

**பி. கங்காதரன்** (P.Gangadharan, 8 மே 1925 – 16 பிப்ரவரி 1989) என்பவர் ஓர் இந்தியத் திரைப்படக் கலை இயக்குநர், ஓவியர், உலோக சிற்பங்கள் வடிவமைப்பாளர். 1953 முதல் 1977வரை தமிழ்த் திரைப்படக் கலை இயக்குநராகப் பணியாற்றியுள்ளார்.
# கலை கங்கா

## வாழ்க்கைக் குறிப்பு

கலை கங்கா என்ற கங்காதரன், பச்சையப்பன் - நீலாம்பாள் இணையருக்கு மகனாக 08.05.1925 இல் நாகப்பட்டினத்தில் பிறந்தவர். பள்ளி படிப்பை நாகப்பட்டினத்தில் முடித்த பின் கும்பகோணம் அரசு நுண் கலைக் கல்லூரியில் சேர்ந்து பட்டம் பெற்றார்.  
1946 ஆம் ஆண்டு ஓவியர் பாலு மற்றும் திரைப்பட இயக்குநர் டி.ஆர். ராமண்ணாவின் பரிந்துரையில் நெப்டியூன் ஸ்டுடியோவில் கலை இயக்குநராகப் பணியாற்றினார். 1953 இல் திரைப்பட இயக்குநர் டி.ஆர். ராமண்ணா இயக்கத்தில் ‘வாழப்பிறந்தவள்’ திரைப்படத்தில் கலை இயக்குநராக தனது பணியைத் தொடங்கினார். திரு. ராமண்ணாவுடன் இணைந்து பல திரைப்படங்களுக்கு பணியாற்றி உள்ளார்.  
மேலும் பி. ஆர். பந்துலு, ஏ.பீம்சிங், ஸ்ரீதர், ஏ.பி. நாகராஜன், பி.மாதவன் ஏ.சி. திருலோகசந்தர், சி.வி.ராஜேந்திரன் ஆகிய திரைப்பட இயக்குநர்களின் கீழ் பணியாற்றி உள்ளார். தன் வாழ்நாளில் 300க்கும் மேற்பட்ட படங்களுக்கு கலை இயக்குநராகப் பணியாற்றியுள்ளார்.  
1961 ஆம் ஆண்டு திரைப்பட இயக்குநர் ஸ்ரீதர் தனது நண்பர்களான கோபு, ஏ. வின்சென்ட், பி.என்.சுந்தரம் மற்றும் திருச்சி அருணாசலம் ஆகியோருடன் சித்ராலயா என்ற சொந்த தயாரிப்பு நிறுவனத்தைத் தொடங்கினார். இந்நிறுவனத்தின் சின்னத்தை வடிவமைத்தவர் கலை இயக்குநர் கங்கா.  
கலைக்கோவில் என்ற திரைப்படத்தை மெல்லிசை மன்னர் விஸ்வநாதனுடன் கலை இயக்குநர் கங்கா இணைந்து தயாரித்த திரைப்படம். 1980 ஆம் ஆண்டில் அவர் "ஸ்ரீ ராம பக்த ஹனுமான்" என்ற மலையாள திரைப்படத்தை இயக்கினார்."ஸ்ரீ ராம பக்த ஹனுமான்"  
தென்னிந்திய திரைப்பட கலை இயக்குநர்கள் சங்கத்தில் (CADASI) 1972 ஆண்டு அதன் தலைவராகச் செயலாற்றினார்.
# கலை கங்கா

## பணியாற்றிய திரைப்படங்கள்

| 1953 | வாழப்பிறந்தவள் | டி.ஆர்.ராமண்ணா |  |
| --- | --- | --- | --- |
| 1956 | மதுரை வீரன் | யோகானந்த் |  |
| 1958 | Amardeep (Hindi) | டி. பிரகாஷ் ராவ் |  |
| 1959 | கல்யாண பரிசு | சி.வி. ஸ்ரீதர் |  |
| 1959 | உத்தமபுத்திரன் | டி. பிரகாஷ் ராவ் |  |
| 1959 | வீரபாண்டிய கட்டபொம்மன் | பி. ஆர். பந்துலு |  |
| 1960 | Pelli Kanuka (telugu) | சி.வி. ஸ்ரீதர் |  |
| 1960 | இரத்தினபுரி இளவரசி | டி. ஆர். ராமண்ணா |  |
| 1960 | விடிவெள்ளி | டி. ஆர். ராமண்ணா |  |
| 1961 | தேன் நிலவு | சி.வி. ஸ்ரீதர் |  |
| 1962 | Rakhi (Hindi) | ஏ. பீம்சிங் |  |
| 1962 | நெஞ்சில் ஓர் ஆலயம் | சி.வி. ஸ்ரீதர் |  |
| 1963 | அன்னை இல்லம் | பி. மாதவன் |  |
| 1963 | நெஞ்சம் மறப்பதில்லை | சி.வி. ஸ்ரீதர் |  |
| 1964 | கர்ணன் | பி.ஆர். பந்துலு |  |
| 1964 | காதலிக்க நேரமில்லை | சி.வி. ஸ்ரீதர் |  |
| 1964 | புதிய பறவை | தாதா மிராசி |  |
| 1964 | கை கொடுத்த தெய்வம் | கே. எஸ். கோபாலகிருஷ்ணன் |  |
| 1964 | கலைக்கோவில் | சி.வி. ஸ்ரீதர் |  |
| 1965 | நீல வானம் | பி. மாதவன் |  |
| 1965 | திருவிளையாடல் | ஏ.பி.நாகராஜன் |  |
| 1965 | வெண்ணிற ஆடை | சி.வி. ஸ்ரீதர் |  |
| 1965 | நீல வானம் | பி. மாதவன் |  |
| 1966 | சரஸ்வதி சபதம் | ஏ.பி.நாகராஜன் |  |
| 1966 | கந்தன் கருணை | ஏ.பி.நாகராஜன் |  |
| 1966 | கொடிமலர் | சி.வி. ஸ்ரீதர் |  |
| 1967 | ஊட்டி வரை உறவு | சி.வி. ஸ்ரீதர் |  |
| 1967 | நெஞ்சிருக்கும் வரை | சி.வி. ஸ்ரீதர் |  |
| 1967 | பாலாடை | ஏ. பீம்சிங் |  |
| 1967 | திருவருட்செல்வர் | ஏ.பி.நாகராஜன் |  |
| 1967 | Nai Roshni (Hindi) | சி.வி. ஸ்ரீதர் |  |
| 1968 | திருமால் பெருமை | ஏ.பி.நாகராஜன் |  |
| 1968 | ஹரிச்சந்திரன் | கே. எஸ். பிரகாஷ் ராவ் |  |
| 1968 | கலாட்டா கல்யாணம் | சி.வி. ஸ்ரீதர் |  |
| 1969 | குரு தட்சணை | ஏ.பி.நாகராஜன் |  |
| 1969 | வா ராஜா வா | ஏ.பி.நாகராஜன் |  |
| 1970 | வியட்நாம் வீடு | பி. மாதவன் |  |
| 1970 | விளையாட்டு பிள்ளை | ஏ.பி.நாகராஜன் |  |
| 1970 | Aansoo Aur Muskan (Hindi) | பி. மாதவன் |  |
| 1970 | திருமலை தென்குமரி | ஏ.பி.நாகராஜன் |  |
| 1970 | வியட்நாம் வீடு | பி. மாதவன் |  |
| 1970 | ராமன் எத்தனை ராமனடி | பி. மாதவன் |  |
| 1971 | சுமதி என் சுந்தரி | சி. வி. ராஜேந்திரன் |  |
| 1971 | அவளுக்கென்று ஒரு மனம் | சி.வி. ஸ்ரீதர் |  |
| 1971 | குலமா குணமா | கே. எஸ். கோபாலகிருஷ்ணன் |  |
| 1971 | கண்காட்சி | ஏ.பி.நாகராஜன் |  |
| 1971 | சூதாட்டம் | மதுரை திருமாறன் |  |
| 1971 | தங்கைக்காக | டி. யோகானந்த் |  |
| 1972 | குருவாயூரப்பன் | ஏ.பி.நாகராஜன் |  |
| 1972 | ஞான ஒளி | பி. மாதவன் |  |
| 1972 | பட்டிகாடா பட்டணமா | பி. மாதவன் |  |
| 1972 | அகஸ்தியர் | ஏ.பி.நாகராஜன் |  |
| 1973 | காரைக்கால் அம்மையார் | ஏ.பி.நாகராஜன் |  |
| 1973 | ராஜராஜசோழன் | ஏ.பி.நாகராஜன் |  |
| 1973 | திருமலை தெய்வம் | ஏ.பி.நாகராஜன் |  |
| 1973 | பாரத விலாஸ் | ஏ. சி. திருலோகச்சந்தர் |  |
| 1974 | தங்க பதக்கம் | பி. மாதவன் |  |
| 1974 | குமாஸ்தாவின் மகள் | ஏ.பி.நாகராஜன் |  |
| 1974 | தாய் | டி. யோகானந்த் |  |
| 1974 | தேவி கன்னியாகுமரி | பி. சுப்ரமணியம் |  |
| 1975 | மன்னவன் வந்தானடி | பி. மாதவன் |  |
| 1975 | பாட்டும் பரதமும் | பி. மாதவன் |  |
| 1975 | வைர நெஞ்சம் | சி.வி. ஸ்ரீதர் |  |
| 1975 | புனர் ஜென்மம் | ஆர். எஸ். மணி |  |
| 1976 | கிரகப்பிரவேசம் | டி. யோகநாத் |  |
| 1976 | சித்ரா பௌர்ணமி | பி. மாதவன் |  |
| 1976 | சத்யம் | எஸ். ஏ. கண்ணன் |  |
| 1977 | அண்ணன் ஒரு கோவில் | கே. விஜயன் | } |
# கலை கங்கா

## மேற்கோள்கள்:

https://commons.wikimedia.org/wiki/File:Ganga_-_souveir.pdf  
https://commons.wikimedia.org/wiki/File:Nenjil_oru_aalayam.jpg  
https://www.dinamalar.com/malarkal/vara-malar-weekly-magazine/varamalar-arutchselvar-apnagaraj/68001
# சாகாபூர் சட்டமன்றத் தொகுதி

**சாகாபூர் சட்டமன்றத் தொகுதி** (Shahapur Assembly constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது தானே மாவட்டத்தில் அமைந்துள்ளது. இது பழங்குடியின வேட்பாளர்களுக்காக ஒதுக்கப்பட்டுள்ளது. கர்நாடகாவிலும் சாகாபூர் என்ற பெயரில் ஓர் சட்டமன்றத் தொகுதியும் உள்ளது. சாகாபூர் தொகுதியானது பிவாண்டி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# சாகாபூர் சட்டமன்றத் தொகுதி

## சட்டமன்ற உறுப்பினர்கள்

| 1967 | பி. ஆர். பாட்டீல் | சுயேச்சை |
| --- | --- | --- |
| 1972 | சிறீரங் சிங்கே | இந்திய தேசிய காங்கிரசு |
| 1978 | கிருசுணகாந்த் தெலம் | இந்திய விவசாயிகள் மற்றும் தொழிலாளர் கட்சி |
| 1980 | மகது பரோரா | இந்தியத் தேசிய காங்கிரசு (அ) |
| 1985 | இந்திய காங்கிரசு (சோசலிஸ்ட்) |  |
| 1990 | இந்திய தேசிய காங்கிரசு |  |
| 1995 | தௌலத் தரோடா | சிவ சேனா |
| 1999 |  |  |
| 2004 | மகது பரோரா | தேசியவாத காங்கிரசு கட்சி (சரத்சந்திர பவார்) |
| 2009 | தௌலத் தரோடா | சிவ சேனா |
| 2014 | பாண்டுரங் பரோரா | தேசியவாத காங்கிரசு கட்சி |
| 2019 | தௌலத் தரோடா |  |
| 2024 | } |  |
# நசரத்பேட்டை

**நசரத்பேட்டை** என்பது இந்தியா தமிழ்நாடு மாநிலத்தின் திருவள்ளூர் மாவட்டத்திலுள்ள பூந்தமல்லி ஊராட்சி ஒன்றிய நசரத்பேட்டை ஊராட்சி ஒரு புறநகர்ப் பகுதியாகும்.
# நசரத்பேட்டை

## அமைவிடம்

கடல் மட்டத்திலிருந்து சுமார் 47.43 மீ. உயரத்தில், என்ற புவியியல் ஆள்கூறுகள் கொண்டு நசரத்பேட்டை அமையப் பெற்றுள்ளது.
# நசரத்பேட்டை

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், நசரத்பேட்டை ஊரின் மொத்த மக்கள்தொகை 8,660 பேர் ஆகும். இதில் 4,343 பேர் ஆண்கள் மற்றும் 4,317 பேர் பெண்கள் ஆவர்.
# நசரத்பேட்டை

## சமயம்

### இந்துக் கோயில்

காசிவிசுவநாதர் கோயில் என்ற சிவன் கோயில் ஒன்று நசரத்பேட்டை பகுதியில் அமைந்துள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.
# நசரத்பேட்டை

## அரசியல்

நசரத்பேட்டை பகுதியானது, பூந்தமல்லி (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, திருவள்ளூர் மக்களவைத் தொகுதி சார்ந்தது.
# நூற்புறுப்பு

**நூற்புறுப்பு** (*Spinneret*) என்பது சிலந்தி அல்லது சில பூச்சியின் இளம் உயிரியில் பட்டினை வெளியேற்றும் சிறிய உறுப்பு ஆகும். முதிர்ச்சியடைந்த பூச்சிகளின் (*எம்பியோப்டெரா* வரிசை) முன்கால்களில் இவை காணப்படுகின்றன. நூற்பு உறுப்புகள் பொதுவாகச் சிலந்தியின் பின்னுடலின் அடிப்பகுதியில் காணப்படும். மேலும் இவை பொதுவாகக் கண்டங்களுடன் காணப்படும். பெரும்பாலான சிலந்திகளில் ஆறு நூற்புறுப்புகள் உள்ளன. சிலவற்றில் இரண்டு, நான்கு அல்லது எட்டு எனக் காணப்படும். இவை தனியாகவோ அல்லது இணைந்தோ செயல்படும்.  
நூற்பு உறுப்புகள் ஒற்றைத் துளையுடன் கூடிய எளிய அமைப்புகளாக இல்லாமல், நுண்ணிய ஆப்பு போன்று சிக்கலான கட்டமைப்புகளுடன், ஒவ்வொன்றும் ஓர் இழையினை உருவாக்கும் வகையில் அமைக்கப்பட்டிருக்கும். இது புரத மூலக்கூறுகளின் தேவையான நோக்கு நிலையை உருவாக்குகிறது. நூற்பு உறுப்பு செயல்பாடு இல்லாமல் உருவாகும் பட்டு பலவீனமாகவும் பயனற்றதாகவும் இருக்கும். நூற்பு உறுப்புகள் தனித்தனியாகவோ அல்லது குழுக்களாகவோ இருக்கலாம். இது பல்வேறு நோக்கங்களுக்காகப் பல வகையான பட்டுகளை உற்பத்தி செய்யப் பல்வேறு வழிகளில் பல இழைகளை இணைக்கச் சிலந்திகளை அனுமதிக்கிறது. நூற்பு உறுப்பு உருவவியல், எட்டுக்காலியியல் ஒரு மாதிரியின் உயிரலகினைக் கண்டறிய உதவுகிறது. எடுத்துக்காட்டாக, விசிறி வடிவ ஆப்பு வடிவ நூற்புறுப்பு அரானியோய்டியாவில் தனித்துவமானது. மேலும் உருளை சுரப்பி புள்ளிகள் எனக் குறிப்பிடப்படும் மூன்று தொகுதிகளில் காணப்படுகின்றன. இவை பெண் பூச்சிகளில் மட்டுமே காணப்படுகிறது. முட்டை பைகள் தயாரிக்க இவை பயன்படுகிறது. பாலைவனப் புல் சிலந்தி, *ஏஜெலெனோப்சிசு அபெர்டா ,* குறிப்பாக முக்கிய நூறுபுறுப்புகளைக் கொண்டுள்ளது. இவை இவற்றின் அடிவயிற்றின் முனையிலிருந்து நீண்டு செல்கின்றன.  
பல்வேறு வகையான சிலந்திகள் வலைகளை உருவாக்கவும், விந்தணுக்களைப் பரிமாற்றவும், பூச்சிகளைச் சுற்றி அடைத்துச் சிக்க வைக்கவும், முட்டை-கூடுகளை உருவாக்கவும், காற்றில் நிலையான மின்சாரத்தைக் கையாளவும், பறக்கவும் நூற்பு உறுப்பிலிருந்து வெளியேற்றப்பட்ட பட்டினைப் பயன்படுத்துகின்றன.  
சில பூச்சிகளின் இளம் உயிரிகள் (பட்டுப்புழு உட்பட) பட்டினை வெளியேற்றி தன்னைச் சுற்றிக் கூடமைத்து உருமாற்றத்தின் போது பாதுகாப்பிற்காகக் கூட்டுப்புழுக்கூட்டினை உருவாக்குகின்றன. எம்பியோப்டெரா சிலந்திகள் வலை சுழலுறிகள் என்று அழைக்கப்படுபவை, வேட்டையாடுபவர்களிடமிருந்தும் கூறுகளிலிருந்தும் பாதுகாப்பதற்காக பட்டினை உற்பத்தி செய்கின்றன.
# நூற்புறுப்பு

## பரிணாமம்

*வரிக்குதிரை டரான்டுலா* (*அபோனோபெல்மா சீமன்னி* ) சிலந்தியின் கால்களில் பட்டு உற்பத்தி செய்யும் உறுப்புகள் இருக்கலாம் என்ற அவதானிப்புகள் நூற்புறுப்புகளின் தோற்றம் குறித்த கேள்விகளுக்கு வழிவகுத்தன. சிலந்திகளில் உள்ள நூற்புறுப்புகள் முதலில் கால்களைப் பயன்படுத்தி தளங்களில் ஏற உதவுவதாகவும், பின்னர் பரிணமித்து வலை உருவாக்கத்திற்குப் பயன்படுத்தப்பட்டன என்ற கருதுகோளும் வழக்கத்திலிருந்தது.
# பாலத்தீன அரபு மகளிர் சங்கம்

**அரபு மகளிர் சங்கம்** என்றும் அழைக்கப்படும் **பாலத்தீன அரபு மகளிர் சங்கம்** (*Arab Women's Association of Palestine*) என்பது 1929 அக்டோபர் 26 அன்று பாலத்தீனத்தின் ஆணையின் கீழ் எருசலேமில் அரபு பெண்கள் நிர்வாகக் குழுவால் நிறுவப்பட்ட ஒரு பாலஸ்தீன பெண்கள் அமைப்பாகும்.  
1929 ஆம் ஆண்டில் எருசலேமில் முதல் பாலத்தீன அரபு மாநாட்டை அரபு பெண்கள் நிர்வாகக் குழு ஏற்பாடு செய்து நடத்தியது. இது அரபு மற்றும் இசுலாமிய உலகில் முதல் அனைத்துலக பெண்கள் மாநாடு மற்றும் முதல் கிழக்கு மகளிர் மாநாட்டின் முன்னோடியாகும்.  
1929 இல் எருசலேமில் கூடிய மாநாட்டில் இருநூறு பாலத்தீனிய முஸ்லிம் மற்றும் கிறிஸ்தவப் பெண்கள் கூடினர். இம்மாநாட்டில் 1917 பால்போர் பிரகடனத்தை ரத்து செய்தல், விகிதாசாரமாக பிரதிநிதித்துவ தேசிய அரசாங்கத்திற்கான பாலத்தீனத்தின் உரிமையை அங்கீகரித்தல் மற்றும் பாலத்தீனிய தொழில்களின் வளர்ச்சி ஆகியவற்றைக் கோரி மூன்று தீர்மானங்களை நிறைவேற்றியது.
# பாலத்தீன அரபு மகளிர் சங்கம்

## அமைப்பு

19299ப் நடந்த பாலத்தீன கலவரம் ஒரு தேசிய பாலத்தீன அணிதிரட்டலுக்கு வழிவகுத்தது. இதன் விளைவாக அரபு மகளிர் நிர்வாகக் குழு நிறுவப்பட்டது. இது பாலத்தீனத்தில் முதல் பெண்கள் அமைப்பாகவும், பாலத்தீனிய பெண்கள் இயக்கத்தின் தொடக்க புள்ளியாகவும் இருந்தது.  
1929 ஆம் ஆண்டில் எருசலேமில் முதல் பாலத்தீன அரபு மகளிர் மாநாட்டை அரபு மகளிர் நிர்வாகக் குழு ஏற்பாடு செய்து நடத்தியது. இந்த மாநாட்டின் போது, அரபு மகளிர் நிர்வாகக் குழு பாலத்தீனத்தின் அரபு பெண்கள் சங்கத்தை நிறுவியது.  
அரபு மகளிர் நிர்வாகக் குழுவின் குறிக்கோள்கள் பின்வருமாறு கூறப்பட்டன:<blockquote>பாலத்தீனத்தில் அரபு பெண்களின் சமூக மற்றும் பொருளாதார விவகாரங்களின் மேம்பாட்டிற்காக பாடுபடுதல், பெண்களுக்கான கல்வி வசதிகளை விரிவுபடுத்துவதை உறுதி செய்தல், [மற்றும்] பெண்களின் நிலையை உயர்த்த அனைத்து சாத்தியமான மற்றும் சட்டப்பூர்வமான வழிகளையும் பயன்படுத்துதல்.</blockquote>பாலத்தீன பெண்கள் இயக்கத்தின் முன்னோடிகள் பொதுவாக மேற்கத்திய கல்வி கற்ற, மறைக்கப்பட்ட நவீனத்துவ நடுத்தர வர்க்கப் பெண்களின் சிறுபான்மையினரிடமிருந்து வந்தவர்கள், அவர்கள் எதிர்கால சுதந்திர பாலஸ்தீனத்தின் வெற்றிக்கு பங்களிக்கும் வகையில் பெண் விடுதலையை ஆதரித்தனர்.. அதன் உறுப்பினர்கள் பெண்கள் பாலினப் பாகுபாட்டை உடைத்து சமூகத்தில் பங்கேற்க ஊக்குவித்தனர்; குழுவின் ஒரு முக்கிய உறுப்பினரான, தாராப் அப்துல் ஹாடி, பாலத்தீன பெண்கள் தங்கள் முக்காடுகளை (ஹிஜாப்) அகற்ற ஊக்குவிக்கும் ஒரு முயற்சியான முக்காடுக்கு எதிரான பிரச்சாரத்தில் தீவிரமாக இருந்தார.
# பாலத்தீன அரபு மகளிர் சங்கம்

## செயல்பாடு

பல பாலத்தீனிய நகரங்களில் அரபு மகளிர் நிர்வாகக் குழு தனது கிளைகளை உருவாக்கி, பாலத்தீனிய பெண்கள் இயக்கத்தின் முன்னணி அமைப்பாக மாறியது.  
பிரிட்டிஷ் ஆணைக்கு எதிரான அரபு போராட்டங்களில் இது தீவிரமாக இருந்தது: 1936 மற்றும் 1939 கிளர்ச்சிகளின் கைதிகள் மற்றும் கிளர்ச்சியாளர்களுக்கு ஆதரவை அளித்தது. பிரிட்டிஷ் அதிகாரிகளுக்கு எதிர்ப்பு தெரிவித்தது. மேலும், பாலத்தீனிய தேசிய இயக்கத்திற்கு சர்வதேச மற்றும் பிராந்திய ஆதரவைத் திரட்டியது.
# காஜ்ரா

**காஜ்ரா** (*Gajra*) என்பது தெற்காசியப் பெண்கள் பண்டிகைக் காலங்கள், திருமணங்கள் அல்லது அன்றாடப் பாரம்பரிய நிகழ்வுகளின் போது அலங்கார உடைகளின் ஒரு பகுதியாக அணியும் மலர் மாலையாகும். இவை பொதுவாகப் பல்வேறு வகையான மல்லிகைப் பூக்களால் தயாரிக்கப்படுகின்றன. உரோசா, கனகாம்பரம், பார்லேரியா ஆகியவை பூக்களும் காஜ்ரா தயாரிக்கப் பரவலாகப் பயன்படுத்தப்படுகின்றன. இதைப் பின்னல் சுருட்டலுடன் அணியலாம். தென்னிந்தியா, மகாராட்டிர, குசராத்து ஆகிய மாநிலங்களில் உள்ள பெண்கள் வழக்கமாகப் பாரம்பரிய உடைகளுடன் இவற்றை அணிவார்கள். இது முக்கியமாகப் பண்டிகைக் காலங்கள், திருமணங்களின் போது மணிக்கட்டில் அணியப்படுகிறது.  
காஜ்ரா என்பது ஒரு சிகை அலங்காரத்தை அலங்கரிக்கும் ஓர் அலங்காரமாகும். காஜ்ரா என்பது இந்தியாவில் நகைகளில் செய்யப்படும் ஒரு வகை முத்து வேலைப்பாட்டையும் குறிக்கிறது.
# சூனில் வசந்த் போகரே

வைஸ் அட்மிரல் **சூனில் வசந்த் போகரே** (*Soonil Vasant Bhokare*) இந்தியக் கடற்படையின் முன்னாள் அதிகாரி ஆவார். இவர் கடைசியாக அணுசக்தி பாதுகாப்பு இயக்ககத்தின் தலைமை இயக்குநராகப் பணியாற்றினார்.
# சூனில் வசந்த் போகரே

## கல்வி

போகரே, சாத்தாராவிலுள்ள சைனிக் பள்ளியின் முன்னாள் மாணவர். மகாராட்டிரா மாநிலத்தின் புனே நகரத்தில் உள்ள கடக்வாஸ்லாவில் செயல்படும் தேசியப் பாதுகாப்புக் கழகத்தின் பட்டதாரி ஆவார். தமிழ்நாட்டின் வெலிங்டனிலுள்ள இராணுவ அதிகாரிகளுக்கான கல்லூரியிலும் பயின்றார். மோவ், இராணுவப் போர் கல்லூரியில் உயர் கட்டளைப் படிப்பில் பட்டம் பெற்றார். மேலும் கான்பராவில் உள்ள ஆத்திரேலிய பாதுகாப்புக் கல்லூரியில் பாதுகாப்பு மற்றும் மூலோபாய ஆய்வுகளில் முதுகலைப் பட்டமும் பெற்றுள்ளார்.
# சூனில் வசந்த் போகரே

## கடற்படை வாழ்க்கை

போகரே, *ஐஎன்எஸ் சிந்துகோஷ்*, *ஐஎன்எஸ் சிந்துத்வாஜ்*, *ஐஎன்எஸ் சிந்துசாஸ்திரா* ஆகிய நீர்மூழ்கிக் கப்பல்களுக்கும், வழிகாட்டப்பட்ட ஏவுகணை போர்க்கப்பலான *ஐஎன்எஸ் பியாஸ்* மற்றும் நீர்மூழ்கிக் கப்பல் தளமான *ஐஎன்எஸ் வச்ரபாகு*விற்கும் தலைமைதாங்கி கட்டளை அதிகாரியாக இருந்துள்ளார். கிழக்கு கடற்படை கட்டளையில், கமோடோர் கட்டளையில் நீர்மூழ்கிக் கப்பல்கள் (மேற்கு) மற்றும் தலைமைப் பணியாளர் அதிகாரி (செயல்பாடுகள்) கமாண்டராகவும் இருந்தார்.
# சூனில் வசந்த் போகரே

## வகித்த பதவிகள்

ரியர் அட்மிரலாக, போகரே நீர்மூழ்கிக் கப்பல்களில் கொடி அதிகாரியாகவும் (FOSM) பின்னர் கிழக்கு கடற்படையில் (FOCEF) கொடி அதிகாரியாகவும் பணியாற்றியுள்ளார். இவர் இந்திய கடற்படை கழகத்தின் தலைவராகவும் இருந்தார்.
# சூனில் வசந்த் போகரே

## விருதுகளும் கௌரவங்களும்

போகரேவுக்கு அதி விசிட்ட சேவா பதக்கம், யுத் சேவா பதக்கம், நவ சேனா பதக்கம் போன்ற விருதுகள் வழங்கப்பட்டுள்ளன.
# நம்பள்ளி சாராய்

**நம்பல்லி சாராய்** (*Nampally Sarai*) என்பது இந்தியாவின் ஆந்திர மாநிலத்தின் ஐதராபாத்தில் உள்ள நம்பள்ளியில் அமைந்துள்ள ஒரு பாரம்பரிய ஓய்வு இடமாகும். 'நம்பள்ளி சாராய்' அல்லது 'திப்பு கான் சாராய்', ஆறாவது நிஜாம் மீர் மக்பூப் அலி கானால் 1919ஆம் ஆண்டு முதல் உலகப் போர் ஒப்பந்தத்தின் நினைவாகக் கட்டப்பட்டது. முதலில் *சுலா சராய்* (அமைதியான ஓய்வு இடம்) என்று அழைக்கப்பட்ட இந்தக் கட்டிடம் நம்பள்ளி அருகே பரப்பளவில் பரவியிருந்தது. தொடருந்து நிலையம் மற்றும் *கரோர் கிரி* (சுங்க அலுவலகம்) ஆகியவற்றுக்கு அருகாமையில் இருப்பதால் இந்த இடம் தேர்ந்தெடுக்கப்பட்டது.  
1948ஆம் ஆண்டுக்குப் பிறகு ஆந்திரப் பிரதேச அரசால் இது ஒரு அரசு விருந்தினர் மாளிகையாகவும் பயன்படுத்தப்பட்டது. 2002ஆம் ஆண்டில், அரசாங்கம் இந்தக் கட்டமைப்பை இடித்துவிட்டு புதிய ஒன்றைக் கட்டுவது குறித்து யோசித்தது. 2011ஆம் ஆண்டில், பாரம்பரிய ஆர்வலர்களும் கலை மற்றும் கலாச்சாரப் பாரம்பரியத்திற்கான இந்தியத் தேசிய அறக்கட்டளையின் முயற்சிகள் காரணமாக, இது அரசாங்கத்திடமிருந்து பாரம்பரியத் தளத் தகுதியினைப் பெற்றது. இந்தக் கட்டிடம் மோசமாகப் பராமரிக்கப்பட்டு, பாழடைந்த நிலையில் உள்ளது. இது ஐதராபாத் மெட்ரோவிற்கு ஒப்படைக்கப்பட்டது. அவர்கள் சராய் தொடருந்து நிலையத்தை ஒரு மேல்நிலை நிலையமாகப் பயன்படுத்தி நம்பள்ளி தொடருந்து நிலையத்துடன் இணைக்கத் திட்டமிட்டனர். ஆனால் எதிர்ப்புகள் காரணமாக இந்தத் திட்டம் நிறுத்தி வைக்கப்பட்டது. தற்போது பெருநகர ஐதராபாத்து மாநகராட்சி இதை ஐதராபாத் மெட்ரோவிடமிருந்து திரும்பப் பெற்று இதே இடத்தில் ஒரு வணிக வளாகத்தைக் கட்ட திட்டமிட்டுள்ளது.
# ஜெய்ப்பூர் கதக் நிறுவனம்

**ஜெய்ப்பூர் கதக் நிறுவனம்** (*Jaipur Kathak Kendra*) என்பது கதக் நடனத்தினைக் கற்பிக்கும் நிறுவனமாகும். ஜெய்ப்பூர் *கரானாவை* ஆதரிப்பதற்கும் வளர்ப்பதற்கும் இது 1978ஆம் ஆண்டு ஜெய்ப்பூரில் இராசத்தான் அரசாங்கத்தால் நிறுவப்பட்டது. ஆராய்ச்சிப் பணிகள், கல்வி, பயிற்சியை மேம்படுத்துவதும், பயிற்சி பெற்ற மாணவர்களுக்கு வாய்ப்பினை வழிவகுத்துக் கொடுப்பதும், கதக்கை பிரபலப்படுத்துவதும் இந்த மையத்தின் முக்கிய முன்னுரிமையாகும். தற்போதைய தலைவர் ரேகா தாக்கர் ஆவார்.
# சாரதா (மலையாள இதழ்)

**சாரதா** (*Sharada-Malayalam women's magazine*) தென்னிந்திய மாநிலமான கேரளாவில் வெளியிடப்பட்ட இரண்டாவது மலையாளப் பெண்கள் பத்திரிகையாகும். 1904 நவம்பரில் கொச்சியின் திருப்பூணித்துறையிலிருந்து வெளியிடப்பட்டது. *சாரதா* இதழினை பி. கல்யாணி அம்மா, டி. சி. கல்யாணி அம்மா, டி. அம்முக்குட்டி அம்மா ஆகியோர் தொகுத்துள்ளனர். கேரளாவில் பெண்களால் தொகுத்து வெளியிடப்பட்ட முதல் பெண் பத்திரிகை இதுவாகும். இந்தப் பத்திரிகையின் உரிமையாளர் கே. நாராயண மேனன் ஆவார். இது பாரதி விலாசம் அச்சகத்தில் அச்சிடப்பட்டது.  
*சாரதாவின்* அச்சிடுதல் மூன்று ஆண்டுகளில் நிறுத்தப்பட்டது. அடுத்த ஆண்டு திருவனந்தபுரத்திலிருந்து மீண்டும் தொடங்கப்பட்டது. *சாரதா* 1908 வரை கே. இராமகிருஷ்ண பிள்ளையின் ஆதரவின் கீழ் அச்சிடப்பட்டது.  
ஒரு குறுகிய இடைவெளிக்குப் பிறகு, 1913ஆம் ஆண்டு கல்யாணி அம்மா மற்றும் பிற பெண் எழுத்தாளர்கள், சமூக ஆர்வலர்களின் ஆசிரியர் தலைமையில் பத்திரிகை மீண்டும் தொடங்கப்பட்டது. இந்த முறை இது 1925 வரை தொடர்ந்தது. இந்தப் பத்திரிகையை புனலூரைச் சேர்ந்த டி. கே. கல்யாணிகுட்டி அம்மா வெளியிட்டார்.  
*சாரதா* சமூகப் பிரச்சினைகள், பிற தலைப்புகளில் கட்டுரைகளை வெளியிட்டது. மலையாளப் பெண்களுக்குக் கல்வி கற்பித்து அவர்களின் வளர்ச்சியை வெளிக்கொண்டுவரும் நோக்கத்துடன் இது தொடங்கப்பட்டது.
# கட்டடக்கலை ஒளிப்படவியல்

**கட்டடக்கலை ஒளிப்படவியல்** அல்லது **கட்டிடக்கலை ஒளிப்படம்** (Architectural photography) எடுத்தல் என்பது புகைப்படத் துறையின் ஒரு துணை வகையாகும், இதில் முதன்மை முக்கியத்துவம் கட்டிடங்கள் மற்றும் அதை ஒத்த கட்டிடக்கலை கட்டமைப்புகளின் புகைப்படங்களைப் கைப்பற்றுவதில் செலுத்தப்படுகிறது, பொதுவாக அவை அழகியல் ரீதியாகவும் துல்லியமாகவும் இருக்க, கட்டிடக்கலை புகைப்படக் கலைஞர்கள் சிறப்பு உபகரணங்கள், நுட்பங்கள் மற்றும் ஒளிப்படக்கருவிகளைப் பயன்படுத்தி இத்தகைய சிறப்பு புகைப்படங்களை உருவாக்குவதில் திறமையைக் காட்டுகிறார்கள். கட்டடக்கலை என்பது வானளாவிய கட்டடங்கள் முதல் குடில்கள் வரை அனைத்தையும் உள்ளடக்கியது. நாம் செல்லும் எல்லா இடங்களிலும், நாம் தினமும் ஏதோ ஒரு வகையான கட்டடக்கலையால் சூழப்பட்டிருக்கிறோம். இதன் காரணமாக, ஒளிபடக் கலையில் கட்டடக்கலை மிகவும் பிரபலமான ஒன்றாக இருப்பதில் ஆச்சரியமில்லை.
# கட்டடக்கலை ஒளிப்படவியல்

## வரலாறு

யோசெப் நிசிபோர் நியெப்சு எடுத்த முதல் நிரந்தர ஒளிப்படம், சாளரத்தினூடாகத் தெரியும் ஒரு காட்சி, அது கட்டடங்களின் காட்சியாக இருந்ததால் முதல் கட்டடக்கலை புகைப்படமாக கூறப்படுகிறது. இதேபோல், ஆரம்பகால ஒளிப்படக் கலைஞரான வில்லியம் என்றி பாக்சு டால்போட் எடுத்த ஒளிப்படங்கள் கட்டிடக்கலை பற்றியவை, மேலும் இதில் 1835 இல் எடுக்கப்பட்ட லாகாக் அபேயில் உள்ள ஒரு லேட்டிசுடு சாளரத்தின் ஒளிப்படமும் அடங்கும்.  
ஒளிப்படக் கலையின் வரலாறு முழுவதும், கட்டடங்கள் உள்ளிட்ட கட்டடக்கலை கட்டமைப்புகள் மிகவும் மதிப்புமிக்க புகைப்படப் பொருட்களாக இருந்து வருகின்றன, இது கட்டடக்கலை மற்றும் அதன் கலாச்சார முக்கியத்துவத்தின் மீதான சமூகத்தின் பாராட்டைப் பிரதிபலிக்கிறது. 1860களில், கட்டிடக்கலை புகைப்படம் எடுத்தல் ஒரு நிறுவப்பட்ட காட்சி ஊடகமாக மாறத் தொடங்கியது.  
கட்டட வடிவமைப்புகள் பாரம்பரிய வடிவங்களுடன் உருமாறியதால், கட்டடக்கலை ஒளிப்படக் கலையும் காலப்போக்கில் பரிணமித்தது. 20 ஆம் நூற்றாண்டின் முற்பகுதி முதல் நடுப்பகுதி வரை, ஒளிப்படக் கலைஞர்கள் தங்கள் கலவைகளில் மூலைவிட்டக் கோடுகள் மற்றும் தடித்த நிழல்களைப் பயன்படுத்தினர், மேலும் பிற புதுமையான நுட்பங்களையம் பரிசோதித்தனர், இதனால் கட்டடக்கலை ஒளிப்படம் எடுத்தல் மிகவும் ஆக்கப்பூர்வமாக மாறியது.  
1950களின் முற்பகுதியில், கட்டடக் கலைஞர்கள் அதிக ஒளிப்படக் கலைஞர்களை நியமிக்கப்பட்ட பணிகளுக்கு பணியமர்த்தத் தொடங்கினர், இதன் விளைவாக கட்டடக்கலை ஒளிப்படம் எடுத்தலில் முன்பு கருதப்பட்டதை விடவும் ஒரு கலை வடிவமாகவே பார்க்கப்பட்டது.
# புக்கிட் நானாஸ்

**புக்கிட் நானாஸ்** அல்லது **வெல்ட் மலை** (மலாய்; ஆங்கிலம்: *Bukit Nanas;* (*Weld Hill*) சீனம்: 咖啡山) என்பது மலேசியா, கோலாலம்பூர், புக்கிட் பிந்தாங் பகுதியில் உள்ள ஒரு குன்றுப் பகுதி ஆகும். இந்தக் குன்று 94 மீட்டர் (308 அடி) உயரத்தில் உள்ளது. எனினும், கோலாலம்பூர் வாழ் மக்கள் இதை புக்கிட் நானாஸ் மலை என நீண்ட காலமாக அழைத்து வருகின்றனர்.  
கோலாலம்பூரின் மையப் பகுதியில் எஞ்சியிருக்கும் ஒரே வெப்பமண்டல மழைக்காடு இங்குதான் உள்ளது. புக்கிட் நானாஸ் வனக் காப்பகம் *(Bukit Nanas Forest Reserve)* இங்கு அமைந்துள்ளது. மேலும் அது பொதுமக்களின் செயல்பாடுகளுக்குத் திறந்துவிடப்பட்டு உள்ளது.  
புக்கிட் நானாஸ் வனக் காப்பகத்தில் காட்டுப் பாதைகள், பார்வையாளர் மையம் மற்றும் வனவியல் அருங்காட்சியகம் ஆகியவை உள்ளன. கோலாலம்பூர் கோபுரம் போன்ற குறிப்பிடத்தக்க பல கட்டிடங்கள் புக்கிட் நானாஸில் அமைந்துள்ளன. இந்தப் பகுதியில் புக்கிட் நானாஸ் நிலையம்; மற்றும் டாங் வாங்கி எல்ஆர்டி நிலையம் ஆகிய நிலையங்கள் சேவை செய்கின்றன.
# புக்கிட் நானாஸ்

## வரலாறு

கோலாலம்பூரில் உள்ள தொடக்கக்கால மலாய் குடியேற்றங்களில் ஒன்றாக புக்கிட் நானாஸ் அறியப்படுகிறது. 1857-ஆம் ஆண்டில், கிள்ளான் ராஜா அப்துல்லா *(Raja Abdullah of Klang),* அம்பாங் பகுதியில் ஈயச் சுரங்கங்களைத் திறக்க நிதி திரட்டினார். அவ்வாறு செய்ததன் மூலம் அவர் கோலாலம்பூரை ஒரு பெரிய குடியேற்றமாக மேம்படுத்தினார்.  
அம்பாங் பகுதி கிள்ளான் ஆற்றின் கரையில் இருந்தது. அப்போது கிள்ளான் ஆறு உள்நாட்டு ஈயச் சுரங்கங்களுக்குச் சேவை செய்யும் வழித்தடமாக இருந்தது.  
அம்பாங் பகுதியில் தம் அதிகாரத்தை வலுப்படுத்த, ராஜா அப்துல்லா தம்முடைய பூகிஸ் தளபதி சியாபண்டார் யாசே *(Syahbandar Yaseh)* என்பவரை ஆயுதமேந்திய ஆட்களுடன் கோலாலம்பூருக்கு அனுப்பினார். 1860-களில், தளபதி யாசே ஒரு தற்காப்பு அரணைக் கட்டுவதற்கு, புக்கிட் நானாஸ் பகுதியை ஒரு பொருத்தமான இடமாகத் தேர்ந்தெடுத்தார்.
# புக்கிட் நானாஸ்

## பிராங்க் சுவெட்டன்காம்

1875-ஆம் ஆண்டு சர் பிராங்க் சுவெட்டன்காம் என்பவரால் கோலாலம்பூரின் வரைபடம் வரையப்பட்டது. அதில் ஒரு மலையில் மலாய் ராஜாவின் வீடு என்று குறிக்கப்பட்ட ஓர் இடம் இருந்தது. அந்த இடம் புக்கிட் நானாஸாக இருக்கலாம் என்று நம்பப்படுகிறது. என்பவரால் கிள்ளான் போர் தொடங்கப்பட்டது. ராஜா அசால், கிள்ளானில் இருந்து புக்கிட் நானாஸ் பகுதிக்குப் படை எடுத்து வரலாம் என்பதால் அங்கு அன்னாசிச் செடிகள் வளர்க்கப் பட்டதாகவும் சொல்லப் படுகிறது. எனவே, அதன் காரணமாக அந்த இடத்திற்கு புக்கிட் நானாஸ் அல்லது அன்னாசி மலை *(Pineapple Hill)* எனும் பெயர் அமையப் பெற்று இருக்கலாம் என்றும் அறியப்படுகிறது.  
புக்கிட் நானாஸ் மலைப் பகுதி, தொடக்கத்தில் பக்கெட் வெல்ட் வனப்பகுதி *(Bucket Weld Forest Reserve)* என்று அழைக்கப்பட்டது, பின்னர் புக்கிட் நானாஸ் வனப்பகுதி என மறுபெயரிடப்பட்டது. தற்போது கேஎல் வன சுற்றுச்சூழல் பூங்கா *(KL Forest Eco Park)* என்று அழைக்கப்படுகிறது.
# புக்கிட் நானாஸ்

## பிராங்க் சுவெட்டன்காம்

### பிரித்தானிய மலாயா

20-ஆம் நூற்றாண்டின் முற்பகுதியில், பிரித்தானிய மலாயாவின் குடியேற்றவியக் காலத்தில் இரண்டு பள்ளிகள் இந்த மலையில் கட்டப்பட்டன. செயிண்ட் ஜான்ஸ் கல்வி நிலையம் *(St. John's Institution)* முதலில் 1904-இல் நிறுவப்பட்டது; பின்னர் புக்கிட் நானாஸ் பெண்கள் பள்ளி *(Convent Bukit Nanas)* நிறுவப்பட்டது.  
செயிண்ட் ஜான்ஸ் கல்வி நிலையம் மத்திய அரசாங்கத்தால் தேசிய பாரம்பரியத் தளமாக வர்த்தமானியில் வெளியிடப்பட்டுள்ளது.புக்கிட் நானாஸில் உள்ள மற்றொரு அடையாளமாக ரோமன் கத்தோலிக்க செயிண்ட் ஜான்ஸ் தேவாலயம் *(St John's Cathedral|)* உள்ளது.
# புக்கிட் நானாஸ்

## பிராங்க் சுவெட்டன்காம்

### தொங்கூர்தி சேவை

1970-களில் புக்கிட் நானாஸ் மலைப் பகுதியில் ஒரு கம்பிவட ஊர்தி *(Cable car)* சேவை தொடங்கப்பட்டது. ஆனால், அது 1980-களில் நிறுத்தப்பட்டது. ஆகத்து 2012-இல் கம்பிவட ஊர்தி புனரமைப்பு செய்யப்பட்டபோது புக்கிட் நானாஸ் மலைப் பகுதியின் வனப்பகுதி பொதுமக்களின் பயன்பாட்டிற்கு மூடப்பட்டது.  
அதன் பின்னர், சிறிது காலம் கழித்து, புக்கிட் நானாஸ் காட்டுப் பாதை மீண்டும் பொதுமக்களின் பயன்பாட்டிற்குத் திறக்கப்பட்டது. இருப்பினும், சனவரி 2017 வரையில் கம்பிவட ஊர்தி சேவை மட்டும் நிறைவு அடையவில்லை.  
1996-ஆம் ஆண்டில், உலகின் ஏழாவது உயரமான தொலைத்தொடர்பு கோபுரமான கோலாலம்பூர் கோபுரம் இந்த மலையில்தான் கட்டப்பட்டது. அத்துடன், புக்கிட் நானாஸ் நிலையம் 2003-ஆம் ஆண்டில் திறக்கப்பட்டது.
# கிரகலட்சுமி (இதழ்)

***கிரகலட்சுமி*** (*Grihalakshmi-magazine*) என்பது மாத்ருபூமி குழுமத்தால் இரு வாரங்களுக்கு ஒருமுறை வெளியிடப்படும் ஓர் இந்தியப் பத்திரிகை. திசம்பர் 2013 நிலவரப்படி, ஐஆர்எஸ் கணக்கெடுப்பு 2013-இன் படி, இது இந்தியாவில் ஐந்தாவது பெரிய பிராந்திய மொழி இதழாகும். சராசரியாக 826,000 பிரதிகள் விற்பனையாகியுள்ளன.
# கிரகலட்சுமி (இதழ்)

## வரலாறு

மலையாளத்தில் வெளியிடப்பட்ட ஒரு பெண் பத்திரிகையான *கிரகலட்சுமி* 1979ஆம் ஆண்டு மாதாந்திர வெளியீடாகத் தொடங்கப்பட்டது. இது 2013-இல் மாதம் இருமுறை வெளியாகும் இதழாக மாறியது. *கிரகலட்சுமி* பத்திரிகை மாத்ருபூமிக்குச் சொந்தமானது. மேலும் இது கோழிக்கோட்டைத் தளமாகக் கொண்டு வெளியிடப்படுகிறது.  
பெண்மையைக் கொண்டாடும் விதமாக ஏற்பாடு செய்யப்பட்ட இந்த நெடுந்தொடர் ஓட்டத்தின் நோக்கம், இரவு நேரங்களிலும் தெருக்கள் பெண்களுக்குப் பாதுகாப்பானவை, சுதந்திரமானவை என்ற செய்தியைப் பரப்புவதாகும். இந்த நெடுந்தொட்டர் ஒட்டத்தில் சுமார் 2000 பேர் கலந்து கொண்டனர். அப்போதைய உள்துறை அமைச்சர் ரமேஷ் சென்னிதலா இந்த நிகழ்வைத் தொடங்கி வைத்தார். இந்த நெடுந்தொட்டர் ஓட்ட போட்டி சனவரி 30ஆம் தேதி இரவு 10:30 மணிக்குத் தொடங்கி சனவரி 31ஆம் தேதியுடன் முடிவடைந்தது. இது இரண்டு நாள் மாரத்தானாக மாறியது.
# மங்களம் வார இதழ்

**மங்களம்** (*Mangalam Weekly*) என்பது இந்திய மாநிலமான கேரளா கோட்டயத்தைத் தளமாகக் கொண்ட ஓர் இந்திய மலையாள மொழி வார இதழ் ஆகும். சாஜில் சிறீதர் மங்களம் வார இதழின் தற்போதைய ஆசிரியராக உள்ளார்.
# மங்களம் வார இதழ்

## வரலாறு

*மங்களம்* 1969ஆம் ஆண்டு எம். சி. வர்கீசால் மாத இதழாகத் தொடங்கப்பட்டது. பின்னர் வாராந்திர அடிப்படையில் வெளியிடப்பட்ட பத்திரிகையையும் அவர் தொகுத்தார். இந்தப் பத்திரிகையை மங்களம் பப்ளிகேஷன்ஸ் வெளியிடுகிறது. 1984ஆம் ஆண்டில் 1.7 மில்லியன் மங்களம் பிரதிகள் புழக்கத்தில் இருந்தது. மேலும் வெளிநாட்டில் வாழ்பவருக்காக ஒரு சிறப்புப் பன்னாட்டுப் பதிப்பை வெளியிடுகிறது.  
மங்களம் இதழ் *"கொடூரமான விதியின் பாதிக்கப்பட்டவர்கள்"* என்ற வழக்கமான பத்திக்குப் பெயர் பெற்றது. இது பாதிக்கப்பட்ட மக்களிடம் கவனத்தை ஈர்ப்பதுடன் அவர்களின் மறு வாழ்விற்காக நிதி திரட்டுகிறது. வரதட்சணையால் பாதிக்கப்பட்டவர்கள் தொடர்பான வாராந்திர வாசிப்புப் பகுதியினையும் இது கொண்டுள்ளது.  
இந்தப் பத்திரிகை கன்னட மொழியிலும் வெளியிடப்படுகிறது. ஏப்ரல் 2022-இல் மங்களம் அச்சில் வெளியிடுவது நிறுத்தப்பட்டு எண்ணிமத் தள வெளியீடாக மாற்றப்பட்டது.
# மங்களம் வார இதழ்

## தொகுப்பாசிரியர்கள்

- தேவசுயா மணிம்லா (1969–1973)
- ஐசக் பிலத்தாரா (1973–1974)
- ஜோர்ஜ் தையில் (1975–1976)
- அம்பட்டு சுகுமாரன் நாயர் (1977–1982)
- நடுவட்டம் சத்தியசீலன் (1983–1986)(1988–1995)(2007–2008)
- எம். ஜே. தாரிசு (1986–1988)
- அக்கீம் நட்டாசேரி (1995– 2002) (2009 – 2012)
- பி. ஓ. மோகன் (2003-2006)(2018-2020)
- சஜில் சிறீதர் (2012–2018)(2020–2023)
# பாலபூமி

**பாலபூமி** (*Balabhumi*; மலையாளம் : *ബാലഭൂമി*) என்பது மாத்ருபூமி பப்ளிகேஷன்சு மூலம் வெளியிடப்பட்ட ஒரு மலையாள நகைச்சுவை இதழ் ஆகும். இது கோழிக்கோடு சார்ந்த மலையாளச் செய்தித்தாள் நிறுவனமான மாத்ருபூமியால் ஏப்ரல் 1996இல் தொடங்கப்பட்டது. இந்தப் பத்திரிகை மே 1996இல் வார இதழாக மாறியது.  
நகைச்சுவை கதைகளுடன் உள்ளடக்கத்தில் கட்டுக்கதைகள் மற்றும் விசித்திரக் கதைகள், பாடல்கள்,(மொழிபெயர்க்கப்பட்ட) இலக்கியப் புராணக் கதைகள், பல்வேறு புதிர்கள் எனப் பல வகையான பகுதிகளை இந்த இதழ் வெளியிடுகிறது. *டிஸ்னி காமிக்சை* ஒருங்கிணைக்கும் முதல் மலையாளக் குழந்தைகளுக்கான நகைச்சுவைப் பத்திரிகை இதுவாகும்.
# பாலபூமி

## கதைகளும் கட்டுரைகளும்

- மேஜிக் மாலு: (கலைஞர்: எம். மோகன்தாசு) எந்தவொரு பிரச்சினையிலிருந்தும் அனைவருக்கும் உதவும் ஒரு மந்திரவாதி முயலின் கதை.
- இ-மேன்: (உன்னிகிருஷ்ணன் கிடங்கூர், ஜிங்கிள் பெல் படைப்புகள்): பாலபூமியின் ஒரே கதாநாயகன்
- மீசாமர்ஜரன் (வல்லிக்கோடு சந்தோசு, தேவபிரகாசு): இரண்டு சிறந்த நண்பர்களின் கதை ஆனால் இறுதியில் ஒரு சிக்கலில் விழுதல்.
- குஞ்சூசு:(உன்னிகிருஷ்ணன் கிடங்கூர், ஜிங்கிள் பெல் படைப்புகள்) பாலபூமியின் குறும்புக்கார பையன்களில் ஒருவன்.
- மல்லனுன்னியும் வில்லனுன்னியும்: (உன்னிகிருஷ்ணன் கிடங்கூர், ஜிங்கிள் பெல் படைப்புகள்) இரண்டு சகோதரர்களின் கதை ஒருவர் (வில்லுன்னி) புத்திசாலி ஆனால் வலிமையானவர் அல்ல, மற்றொருவர் (மல்லனுன்னி) வலிமையானவர் ஆனால் புத்திசாலி அல்ல.
- மாஸ்டர் டின்டு: பிரமாத துணுக்கள் சொல்லும் ஒரு குறும்புக்கார பையனின் கதை.
- போலி: குறும்புக்காரப் பெண்ணின் கதை.
- விக்ரு & துர்பாலன்: (உன்னிகிருஷ்ணன் கிடங்கூர், ஜிங்கிள் பெல் படைப்புகள்) துர்பாலன் என்ற சிங்கத்துடன் நட்பு கொண்ட ஒரு குட்டி கரடியின் கதை.
- கிரா
# குட்டிகளுடே தீபிகா

***குட்டிகளுடே தீபிகா*** (*Kuttikalude Deepika*) என்பது இராச்டிரிய தீபிகா லிமிடெட் மூலம் கேரளாவின் கோட்டயத்திலிருந்து வெளியிடப்பட்ட மலையாளக் குழந்தைகள் இதழாகும்.  
இந்த இதழ் மலையாளத்தில் முன்னோடியான குழந்தைகள் பத்திரிகைகளில் ஒன்றாகும். இது 1952இல் தொடங்கப்பட்டது. இன்னும் அச்சு, இணையப் பதிப்புகளாக வெளியிடப்படுகிறது.
# நானா

**நானா** (*Nana-magazine*) என்பது *கேரள சப்தம்* வெளியீடுகளால் வாரந்தோறும் வெளியிடப்படும் ஓர் இந்திய மலையாள மொழி திரைப்பட இதழாகும். இந்தப் பத்திரிகை 1972ஆம் ஆண்டு ஆர். கிருஷ்ணசாமி ரெட்டியாரால் வெளியிடத் தொடங்கியது. இது இந்தியாவில் விற்பனையில் உள்ள மிகப்பெரிய மலையாள மொழி பத்திரிகைகளில் ஒன்றாகும்.
# நா டி'சோசா

**நா டி'சோசா** (*Na D'Souza*) கன்னட மொழியில் எழுதும் ஓர் இந்திய எழுத்தாளர் ஆவார். இவர் நோர்பர்ட் டி'சோசா என்ற பெயராலும் அறியப்படுகிறார். மடிக்கேரியில் நடைபெற்ற 80-ஆவது கன்னட சாகித்ய சம்மேளனத்தின் தலைவராக இவர் இருந்தார்.
# நா டி'சோசா

## வாழ்க்கை மற்றும் தொழில்

நா டி'சோசா கர்நாடக மாநிலம் சாகரா நகரத்தில் 1937 ஆம் ஆண்டு சூன் மாதம் 6 ஆம் தேதியன்று பிறந்தார். தனது தொடக்கக் கல்வியை புனித ஜோசப் உயர்நிலைப் பள்ளியிலும், சிமோகாவின் சக்யாத்ரி கல்லூரியிலும் முடித்தார். கர்நாடக பொதுப்பணித் துறையில் 37 ஆண்டுகள் பணியாற்றினார். பிலோமினா டி'சோசாவை மணந்த இவருக்கு மூன்று குழந்தைகள் இருந்தனர்.  
நா டி'சோசா நாற்பதற்கும் மேற்பட்ட நாவல்கள், பல சிறுகதைகள், நாடகங்கள் மற்றும் குழந்தைகளுக்கான இலக்கியங்களை எழுதியுள்ளார் மேலும் இவர் வெளியிட்ட மொத்த புத்தகங்களின் எண்ணிக்கை 94 என்ற எண்ணிக்கையைத் தாண்டியுள்ளது. தனது குழந்தைகள் நாவலான *முலுகடய ஊரிகே பந்தவரு* நூலுக்காக மத்திய சாகித்ய அகாடமியின் பால சாகித்ய புரசுகார் விருதைப் பெற்றார்.  
டி'சோசா 2025 ஆம் ஆண்டு சனவரி 5 ஆம் தேதியன்று தனது 87 வயதில் இறந்தார்.
# நா டி'சோசா

## பாராட்டுகள்

- கர்நாடக சாகித்ய அகாடமி விருது – 1993
- கர்நாடக ராஜ்யோத்சவா விருது – 1998
- அல்வாசு நுதிசிறி விருது – 2006
- குவேம்பு பல்கலைக்கழகத்தின் கெளரவ டாக்டர் பட்டம் (D.Lit)
# எழுதிங்கள்

**எழுதிங்கள்**, கொங்கு பெண் மக்களுக்கு தொன்று தொட்டு செய்யப்பெறும் இனச்சடங்கு.
கொங்கு நாட்டு சீர் முறைகளில் ஒன்று. கோவில் திருக்குடமுழுக்குகளிலோ, திருமணம் உள்ளிட்ட விசேஷங்களிலோ, கோலாகல சீராக எழுதிங்கள் சீர் செய்யப்படுகிறது. பெண்ணின் பெருமையையும் பிறந்த குல முக்கியத்துவத்தையும் சகோதரத்துவதுடன் சீர் வழி வழங்கும் வழக்கம் கொங்கு நாட்டில் உள்ளது.
# எழுதிங்கள்

## வழக்கம்

கொங்கு வேளாளப் பெண்கள், திருமணமாகி பிள்ளைப்பேரு பெற்ற பின்னர் பெற்றோரிடமிருந்து எழுதிங்கள் சீர் பெற்று அனைத்து பொது இனச் சடங்கிலும் முன்னின்று நடத்தும் சுமங்கலிகளாக அங்கீகாரம் பெறும் சடங்கு முறை எழுதிங்கள் சீர் ஆகும். அவர்களை எழுதிங்கள் சீர்க்காரிகள் என அழைப்பர்.
எழுதிங்கள் சீர் என்பது ஏழு மாதங்கள் விரதம் இருந்து, இச்சீர் பெற்ற பின்னரே இப்பெண்கள் அனைத்துச் சடங்குகளிலும் முன்னின்று செய்யும் உரிமையைப் பெறுகின்றனர்.
# எழுதிங்கள்

## முறைகள்

### நீராடல்

சீர் செய்துகொள்ளும் பெண்ணைக் கிழக்குப் பார்த்து அமரவைத்து மூன்று செம்பு தண்ணீர் ஊற்றி நெய்யுடன் சேர்த்து பிசைந்த சோற்றை நெற்றியில் மூன்று முறை தேய்த்து, பின்னர் நீராட்டுவர்.
# எழுதிங்கள்

## முறைகள்

### ஆக்கை பொடுதல்

செஞ்சோற்று உருண்டைகளை இடம் வலமாக மூன்று முறை சுற்றி மூன்று திசைகளில் இடுவர். அருமைக்காரர் மற்றும் முன்பே எழுதிங்கள் செய்துகொண்ட பெண்கள் இருவர் ஆகிய மூவரும் இச்சடங்கைச் செய்கின்றனர்.
# எழுதிங்கள்

## முறைகள்

### புளியங்கொம்பு தாண்டுதல்

புளியமரத்தின் இளங்குச்சியாகிய விளாரை இரண்டாகப் பிளந்து அதனை அருமைக்காரர், சீர்ப்பெண்கள் இருவர் ஆகிய மூவரும் எழுதிங்கள் செய்துகொள்ளும் பெண்ணின் தலையை இடம் வலமாக மூன்று முறை சுற்றியபின் ஒவ்வொன்றாகத் தலையில் இருந்து பாதம் வரை இறக்கி அதனை தாண்டச் செய்வர்.
# எழுதிங்கள்

## முறைகள்

### மஞ்சன நீராட்டு

மஞ்சள்பூசிக் குளிக்கச் செய்து சருவச் சட்டியில் பழம், சர்க்கரை, சாதம் போன்றவற்றை அருமைக்காரர், நாவிதர், சீர்காரப் பெண் ஆகிய மூவரும் பெண்ணின் தலையை சுற்றுவர்.
# எழுதிங்கள்

## முறைகள்

### மாற்றுதுணி அணிவித்தல்

வண்ணார் கொடுக்கும் மாற்றுத் துணியை அணியச் செய்வர்.
# எழுதிங்கள்

## முறைகள்

### இறைவி வழிபாடு

சீர்க்கார பெண்ணைப் பேழையில் நிறுத்தி பூசை செய்வர்.
# எழுதிங்கள்

## முறைகள்

### குழவிக்கல் எடுத்தல்

கணவனின் தங்கை அல்லது அண்ணனின் மனைவி அல்லது எழுதிங்கள் சீர் பெற்ற மங்கையர் குழவிக்கல் எடுத்து சடங்கு செய்வர்.
# எழுதிங்கள்

## முறைகள்

### மாவு பிளத்தல்

தினை மாவில் அச்சு வெல்லம் வைத்து ஒரே வகையான விறகினால் அடுப்பெரித்து வேகவைக்கப்பட்ட கோதை மாவினைக் கோடரியால் பிளத்தல்.
# எழுதிங்கள்

## முறைகள்

### நெற்றியில் திலகமிடல்

குங்குமம் அணிந்து சடங்கு செய்யும் அங்கீகாரமும் முறைமயும் பெறுதல்.